

ที่ มท ๐๘16.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กรุงเทพมหานคร 10300

กรกฎาคม 2566

เรื่อง โครงการสัมมนาทางวิชาการ การจัดการศึกษาท้องถิ่น Local Education Forum 2023

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย รายละเอียดและกำหนดการสัมมนา จำนวน ๑ ชุด

ด้วยกรมส่งเสริมการปกครองท้องถิ่น ได้กำหนดจัดสัมมนาทางวิชาการ การจัดการศึกษาท้องถิ่น Local Education Forum 2023 เพื่อสร้างความรู้ความเข้าใจในการจัดการศึกษาให้สอดคล้องกับนโยบายการศึกษาระดับชาติกระทรวงมหาดไทย และกรมส่งเสริมการปกครองท้องถิ่น ให้แก่ผู้บริหารองค์กรปกครองส่วนท้องถิ่น ผู้บริหารการศึกษา ผู้บริหารสถานศึกษา ครู และบุคลากรทางการศึกษาสังกัดองค์กรปกครอง ส่วนท้องถิ่น อีกทั้ง เพื่อร่วมกันกำหนดรูปแบบการบริหารจัดการศึกษาให้ทันต่อการเปลี่ยนแปลงของนโยบายการศึกษาและบริบททางสังคม และแลกเปลี่ยนเรียนรู้/แนวคิด ทิศทางการจัดการศึกษาท้องถิ่นให้มีคุณภาพ โดยกำหนดการสัมมนา ในวันอังคารที่ 22 สิงหาคม 2566 เวลา 08.30 – 16.30 น. ผ่านระบบอิเล็กทรอนิกส์ โปรแกรม Webex Meetings ซึ่งมีกลุ่มเป้าหมายเป็นผู้บริหารสถานศึกษาขั้นพื้นฐาน จำนวน 500 คน

กรมส่งเสริมการปกครองท้องถิ่น จึงขอความร่วมมือจังหวัดแจ้งองค์กรปกครองส่วนท้องถิ่น ที่มีสถานศึกษาประเภทโรงเรียนและวิทยาลัย ประชาสัมพันธ์การสัมมนาทางวิชาการ การจัดการศึกษาท้องถิ่น Local Education Forum 2023 ให้ผู้บริหารสถานศึกษาในสังกัดทราบ และพิจารณาอนุญาตให้บุคลากรในสังกัดเข้าร่วมการสัมมนาตามวัน เวลา และสถานที่ดังกล่าว โดยให้ลงทะเบียนทางลิงก์ <https://bit.ly/3NGN3sN> โดยไม่มีค่าใช้จ่ายในการอบรม ซึ่งระบบลงทะเบียนจะปิดรับในวันอังคารที่ 15 สิงหาคม 2566 หรือจนกว่าผู้เข้าร่วมจะครบตามจำนวนที่กำหนด ทั้งนี้ จะแจ้งรายชื่อผู้เข้าร่วมการสัมมนาและช่องทาง การเข้าร่วมสัมมนาทางไปรษณีย์อิเล็กทรอนิกส์ที่แจ้งไว้ในระบบลงทะเบียน ภายในวันที่ 18 สิงหาคม 2566 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

รอง อสถ..................................

ผอ.กศ. ....................................

ผอ.กง.สศ. ..............................

หน.ฝ.คศ. ...............................

จนท. .......................................

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

โทรสาร 0-2241-9021-3 ต่อ 108

ไปรษณีย์อิเล็กทรอนิกส์ saraban@dla.go.th

สิ่งที่ส่งมาด้วย

bit.ly/3rxnDX9

ผู้ประสานงาน : นางสาวสรัลพัฒน์ พรหมสาขา ณ สกลนคร โทร. 081 451 6416